Diari Oficial de la Generalitat Valenciana


Sumari del DOGV 5536, del 18-06-2007 (2007/5460)

Informació pública de l'aprovació del Projecte d'Urbanització de la Unitat d'Execució 01-UE-I(B), delimitada per la ronda Sud, la carretera d'Almassora i el camí del Pi Gros.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5536

Data del DOGV
:   18-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5460


Data del document
:   19-04-2007

Organisme emissor


Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Informació pública de l'aprovació del Projecte d'Urbanització de la Unitat d'Execució 01-UE-I(B), delimitada per la ronda Sud, la carretera d'Almassora i el camí del Pi Gros. [2007/5460]  
La Junta de Govern Local, en sessió duta a terme el dia 5 d'abril de 2007, va adoptar l'acord següent:  
«Vist l'expedient que s'està tramitant per a aprovar el Projecte d'Urbanització de la Unitat d'Execució 01-UE-I(B), delimitada per la ronda Sud, la carretera d'Almassora i el camí del Pi Gros i els següents,  
Antecedents  
1) En sessió plenària de data 1 d'abril de 2004 es va acordar aprovar definitivament el Programa d'Actuació Integrada de la Unitat d'Execució 01-UE-I(B), i que es va adjudicar el seu desenvolupament a la mercantil Caspronave Tres, SL.  
2) De l'esmentat programa d'actuació integrada forma part l'estudi d'inundabiltat aprovat mitjançant una resolució del conseller de Territori i Habitatge de 21 de novembre de 2003, de les determinacions de la qual es desprén, d'una banda, que l'urbanitzador haurà de dur a terme una canalització provisional del barranc de Fraga al seu pas per la unitat d'execució 01-UE-I(B), i d'altra banda, que les esmentades obres necessiten l'autorització de la Confederació Hidrogràfica del Xúquer.  
3) En data 2 de gener de 2006 la mercantil Caspronave Tres, SL va presentar un Projecte d'Urbanització de la Unitat d'Execució 01-UE-I(B), visat en data 7 d'octubre de 2005, que va ser remés a la Confederació Hidrogràfica del Xúquer, en el registre de la qual va entrar en data 3 de febrer de 2006.  
4) En sessió plenària de data 14 de setembre de 2006 es va aprovar el Pla Parcial de la Unitat d'Execució 01-UE-I(B), que introduïa un increment de la superfície de la zona verda prevista pel Pla General per a adequar-la a les condicions de l'estudi d'inundabilitat referit.   
5) En data 31 d'octubre de 2006, Ernesto Ruiz de Linares i Santisteban, com a substitut de la notària de Castelló de la Plana, Inmaculada Nieto Aldea, va protocol·litzar el Projecte d'Urbanització de la Unitat d'Execució 01-UE-I(B). Posteriorment, en data 5 de desembre de 2006, es van remetre als titulars cadastrals afectats per l'actuació els avisos de la informació pública de l'esmentat instrument, que va ser anunciada en el Diari Oficial de la Comunitat Valenciana de 29 de gener de 2007 i en el periòdic Levante de 31 de gener de 2007.   
6) Amb motiu de la informació pública del Projecte d'Urbanització de la Unitat d'Execució 01-UE-I(B) la Confederació Hidrogràfica del Xúquer i Iberdrola Distribució Elèctrica SAU han presentat al·legacions i, tenint en compte que:  
I. Les al·legacions s'han sotmés a informe dels serveis tècnics i jurídics d'urbanisme dels quals es desprén que:  
a) Al·legació presentada per la Confederació Hidrogràfica del Xúquer (8 de gener de 2007): el Pla General de Castelló de la Plana va incloure els terrenys pertanyents al barranc de Fraga en la unitat d'execució 01-UE-I(B) per a resoldre el problema de la seua integració en el desenvolupament urbanístic de la ciutat, sense que això supose un desconeixement de la seua condició de domini públic hidràulic en virtut de l'article 2 del Text Refós de la Llei d'Aigües, aprovat mitjançant Reial Decret Legislatiu 1/2001, de 20 de juliol. En aquest sentit, per a aprovar el Programa d'Actuació Integrada de la Unitat d'Execució 01-UE-I(B), respecte del qual el projecte d'urbanització exposat al públic és un instrument de desenvolupament, es va tramitar i va aprovar el preceptiu estudi d'inundabilitat, que es va sotmetre a informe d'aquell organisme de conca. D'aquell informe, favorable a la urbanització de la zona, es desprenia la necessitat obtindre de la Confederació Hidrogràfica del Xúquer l'oportuna autorització per a efectuar les obres de canalització provisional del barranc de Fraga, que s'ha concedit mitjançant Resolució del comissari d'Aigües de 8 de febrer de 2007.   
En conseqüència, cal desestimar l'al·legació presentada.  
b) Al·legació presentada per Iberdrola Distribució Elèctrica SAU (27 de febrer de 2007): a) en virtut de l'aprovació del projecte d'urbanització, s'imposa a l'urbanitzador l'obligació de comptar, amb caràcter previ a l'execució de les obres, amb la conformitat de la companyia subministradora pel que fa als dissenys, consums i punts de connexió proposats; b) no cal que el projecte d'urbanització preveja l'obligació de cessió de les instal·lacions d'energia elèctrica, atés que deriva directament de l'article 45 del RD 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; c) la possibilitat de cedir a Iberdrola Distribució Elèctrica SAU una parcel·la privada per a col·locar un centre de transformació haurà de ser avaluada amb motiu de l'aprovació del projecte de reparcel·lació; i d) no escau tindre en compte les previsions dels articles 126 i 132 del Reglament d'Ordenació i Gestió Territorial i Urbanística per a la identificació de les reserves dotacionals en què se situen instal·lacions elèctriques, atés que el projecte d'urbanització és un instrument d'execució i no de planejament.  
En conseqüència, cal estimar parcialment l'al·legació presentada.  
II. El projecte d'urbanització s'ha exposat al públic a l'empara de l'article 134 de la Llei 16/2005, de 30 de desembre, Urbanística Valenciana, i els serveis tècnics municipals han emés informe favorable. En tot cas, amb caràcter previ a l'execució de les obres haurà de comptar-se amb la conformitat de la companyia subministradora pel que fa als dissenys, consums i punts de connexió proposats, i l'urbanitzador assumirà que en cap cas les modificacions de la xarxa projectada podran suposar un increment dels costos de les obres d'urbanització.  
D'altra banda, durant l'execució de les obres s'haurà de substituir el model d'aspersors previst per un de turbina de qualitat contrastada, amb la col·locació d'aquests de manera que no afecten els vials perimetrals quan estiguen en funcionament. Així mateix, fins a la canalització definitiva del barranc de Fraga a càrrec de l'urbanitzador serà: a) l'evacuació de les aigües de pluja retingudes en el tram canalitzat i a les abocarà a la xarxa general de sanejament existent per mitjà de la disposició d'una bomba de buidatge de 120 m³/h a 3 m.c.a.; i b) el manteniment de les mesures de seguretat (tanca, senyalització i il·luminació) al llarg de tot el tram a canalitzar provisionalment per a evitar-hi l'accés.   
III. En data 1 de març de 2007, ha entrat en el registre municipal la pertinent autorització de la Confederació Hidrogràfica del Xúquer, a què s'ha al·ludit anteriorment, per a executar l'obra de canalització del barranc de Fraga, urbanització de terrenys confrontants i abocament d'aigües pluvials, que haurà de ser respectada en totes les seues condicions.  
IV. L'article 127.1.d) de la Llei 7/1985, de 2 d'abril, Reguladora de les Bases de Règim Local, en la seua redacció vigent, estableix que és competència de la Junta de Govern Local l'aprovació dels projectes d'urbanització.  
V. L'article 152 de la Llei Urbanística Valenciana determina que els acords d'aprovació dels projectes d'urbanització es publicaran en el Butlletí Oficial de la Província i en el Diari Oficial de la Comunitat Valenciana.  
VI. En virtut de la disposició addicional tercera de la Llei Urbanística Valenciana, es notificaran a l'administració autonòmica els acords municipals en matèria d'urbanisme.  
Per tot això, vistos els preceptes mencionats, l'autorització de la Confederació Hidrogràfica del Xúquer i els informes dels enginyers tècnics d'obres públiques i industrial, enginyer agrònom, cap de l'Agència de Desenvolupament Urbanístic i cap del Negociat de Gestió Urbanística, s'acorda:  
1) Estimar parcialment les al·legacions presentades per Iberdrola Distribució Elèctrica, SAU i desestimar les al·legacions presentades per la Confederació Hidrogràfica del Xúquer, pels motius exposats.  
2) Aprovar el Projecte d'Urbanització de la Unitat d'Execució 01-UE-I(B), delimitada per la ronda Sud, la carretera d'Almassora i el camí del Pi Gros, visat en data 7 d'octubre de 2005 i amb un pressupost de 961.410,79 euros (IVA inclòs), i l'urbanitzador haurà de tindre en compte amb caràcter previ a l'execució del projecte i fins a la canalització definitiva del barranc de Fraga els aspectes assenyalats en l'apartat II d'aquest acord, així com les condicions imposades per l'autorització atorgada en data 8 de febrer de 2007 per la Confederació Hidrogràfica del Xúquer per a l'execució de les obres de canalització provisional del barranc de Fraga, urbanització de terrenys confrontants i abocament d'aigües pluvials.  
3) Notificar el present acord a la Comissió Territorial d'Urbanisme i publicar-lo en el Diari Oficial de la Comunitat Valenciana i en el Butlletí Oficial de la Província, amb notificació als interessats.»  
Contra l'acte que es publica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificades per Llei 4/1999) o, alternativament, recurs contenciós administratiu davant del Jutjat Contenciós Administratiu de Castelló dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003 de 23 de desembre). En ambdós casos, el termini es computarà des de l'endemà de la publicació en el Diari Oficial de la Comunitat Valenciana del present anunci.  
Així mateix s'adverteix que el Projecte d'Urbanització de la Unitat d'Execució 01-UE-I(B) entrà en la Comissió Territorial d'Urbanisme el dia 18 d'abril de 2007, tot això a efectes de la seua entrada en vigor i executivitat.   
Castelló de la Plana, 19 d'abril de 2007.- L'alcalde: Alberto Fabra Part.